Charli XCX

**Charlotte Emma Aitchison** (født 1992), kjent under artistnavnet **Charli XCX**, er en britisk sanger og låtskriver.

Hun begynte å legge ut musikk på Myspace i 2008, før hun signerte med Asylum Records i 2010, hvor hun ga ut en rekke singler og mixtapes. I 2012 var hun gjesteartist på «I Love It» av den svenske duoen Icona Pop, som ble deres første nummer én-hit i Storbritannia, før hun ga ut sitt debutalbum *[[True Romance (album)|True Romance]]* i 2013.

I 2014 var hun gjesteartist på Iggy Azealas låt «Fancy», som toppet Billboard Hot 100 i USA, og ble en av de mest solgte singlene det året. Samme år ga hun ut singelen «Boom Clap», som ble hennes første topp 10-singel i USA som hovedartist. Senere ga hun ut sitt andre studioalbum *[[Sucker]]*, som i tillegg til «Boom Clap» og «Doing It» inneholdt singelen «Break the Rules», som også ble hennes første singel til å komme inn på den norske singellista, hvor den debuterte på 34. plass.

Påfølgende år begynte hun å jobbe med en rekke produsenter tilknyttet det britiske musikkollektivet PC Music, og utviklet dermed et mer eksperimentelt lydbilde. I 2016 ga hun ut EP-en *[[Vroom Vroom]]*, som er sett på som et banebrytende verk innen sjangeren hyperpop. Neste år ga hun ut mixtapene *[[Number 1 Angel]]* og *[[Pop 2]]*. I 2019 ga hun ut sitt tredje studioalbum *[[Charli]]*, som inneholdt hitsingelen «1999» (med Troye Sivan). Under koronapandemien spilte hun inn sitt fjerde studioalbum *[[How I’m Feeling Now]]*, som ble utgitt 15. mai 2020 og fikk god mottakelse.

Hennes femte studioalbum, *[[Crash (Charli XCX-album)|Crash]]*, ble utgitt 18. mars 2022 og ble hennes første nummer én-album i Storbritannia. Året etter bidro hun til filmmusikken til Barbie med sangen «Speed Drive», som oppnådde niendeplass i Storbritannia. 7. juni 2024 ga hun ut sitt sjette studioalbum *[[Brat (album)|Brat]]*, som fikk svært god mottakelse blant kritikere, og ble utnevnt som årets beste album av mange publikasjoner, blant andre Billboard og Rolling Stone. Albumet ble hennes andre til å toppe albumlista i Storbritannia, og ble også hennes første til å komme inn på den norske albumlista, hvor den debuterte på en 33. plass, før den klatret opp til en femteplass. Den inneholdt singlene «Von Dutch» og «360», samt topp 10-hiten «Apple». Tre dager etter utgivelsen ble en deluxeversjon av albumet utgitt, kalt *Brat and It’s the Same but There’s Three More Songs So It’s Not*, som inneholdt tre nye sanger, inkludert «Guess», som hun ga ut en ny versjon av sammen med Billie Eilish. Den toppet UK Singles Chart, og oppnådde også niendeplass i Norge. *Brat* og sangene derfra ga henne åtte Grammy-nominasjoner på den 67. utdelingen, hvor hun vant tre av dem.

## Diskografi
### Studioalbum
* *[[True Romance (album)|True Romance]]* (2013)
* *[[Sucker]]* (2014)
* *[[Charli]]* (2019)
* *[[How I’m Feeling Now]]* (2020)
* *[[Crash (Charli XCX-album)|Crash]]* (2022)
* *[[Brat (album)|Brat]]* (2024)

### Remiksalbum
* *[[Brat and It’s Completely Different but Also Still Brat]]* (2024)

### Mixtapes
* *14* (2008)
* *Heartbreaks and Earthquakes* (2012)
* *Super Ultra* (2012)
* *[[Number 1 Angel]]* (2017)
* *[[Pop 2]]* (2017)

### EP-er
* *iTunes Festival: London 2012* (2012)
* *Spotify Sessions* (2015)
* *[[Vroom Vroom]]* (2016)

## Referanser


## Eksterne lenker
* 
* 
*